Referat FAU-møte 21.02.2023

**Til stede:** 1. trinn: Christer, 2. trinn: Bjørnar og Cecilie, 3. trinn: Jannicke og Jonas, 4. trinn: Britta, 5. trinn: Helene, 6. trinn: Mona, 7. trinn: Arve og Irene.

**Trine Lise:**

1. **Hjertesonen:**
Skolen og FAU var ikke kjempefornøyde med Bergen Kommunes løsning på hjertesonen. Kommunen ble derfor invitert på ny befaring, men de hadde ikke tid til å komme og mente uansett at dette var den beste løsningen.

Etter observasjon av Trine Lise og Jannicke kommer det på morgenen over 40 biler for å slippe av barn. Noen respekterer ikke at de ikke lengre skal bruke plassen til å slippe av. De ansatte diskuterer hvordan de skal få foreldrene til å forholde seg til de nye reglene.

Når skiltene kommer opp (uvisst når) starter hjertesonen. Vi har også tidligere blitt lovet mer lys og kapping av grener.

**Skilt kom opp 22.03.23.**

1. **Oppussingen av Slåtthaug skole:**
Smørås skole har invitert Slåtthaug skole for å informere 7. trinn om hva som skjer med skolen fremover med tanke på oppussingen. 5. og 6. trinn ønsker også denne informasjonen etter møtet.
2. **Kvalitetsoppfølging:**
To fra FAU skal være med. Gå gjennom foreldreundersøkelsen etc. Hva må skolen jobbe videre med osv. «Sammen for kvalitet». Dato: 26.04.23 kl 0830-11.
3. **Planlegger nytt skoleår:**
3 utlyste stillinger. 43 førsteklassinger så langt.
4. **Sykkelstativ:**
Vaktmester er fortsatt på saken og jobber meget effektivt med dette.
5. **Leksehjelp:**
Pr. nå har alle trinnene leksehjelp samtidig. 5. trinn har 11 elever, 6. trinn har 9 elever og 7. trinn har 11 elever. Fordelt på to klasserom med to pedagoger. De ønsket egentlig å ha det på to forskjellige dager, men de valgte å gjøre det på denne måten og ha det på samme dag pga. utfordringer med diverse aktiviteter. FAU mener at elevene får for lite tid til leksehjelp. Skolen er uenig og tolker forskriften annerledes enn oss. Trine Lise sier at hun kan ta det videre, men kan ikke love 8 timer til neste skoleår.

**Jannicke:**

1. **SFO:**Møte med SFO 16. mars. Etterspør som vanlig aktiviteter i SFO-tiden. Hvordan kommunisere med SFO? Vanskelig med kontakt på Vigilo. I fjor ble alle våre forslag argumentert mot med pandemi og sykefravær. Saksliste som inneholder disse punktene pluss månedsbrev, planer, smartklokker, kortilbud, skjermtid, barnas mulighet til påvirkning av aktiviteter, kulturkarusell, foreldreundersøkelsen og oversikt over de ansatte på SFO.

**Møtet er gjennomført.**

1. **Barnevakten:**
Er bestilt til en dag i mars for 4. trinn.
2. **Innholdet på foreldremøte:**
Hva skal det inneholde? FAU er oppfordret til å komme med ønsker. Nok tid til å diskutere. Få PowerPoint-en på forhånd for å slippe å bruke tid på gjentakende info. Komme med innspill til diskusjon på forhånd.
3. **17. mai:**
3. og 4. trinn har hatt ett møte og de er i gang med planlegging. I år tester vi ut kl. 13-15 (altså litt tidligere enn vanlig), dette ble enstemmig vedtatt. FAU-representanter oppfordres til å dele dette med sitt trinn slik at folk er informert om dette i god tid. Vi har fått bekreftet at det blir Fana-tog fra Lagunen som vanlig. Overskudd på ca. 5000 kr i fjor etter 17.mai-arrangementet. Det er litt for lite. Bestilt inn ca. 800 premier + brukte premier som blir samlet inn. Fortsetter med gratis-leker, men kun én gang per barn. Vi vurderer å kjøpe en sukkerspinnmaskin. Effektivt, inntektsbringende og uavhengig av å leie en dag i året, som stort sett er vanskelig på 17. mai. Målet er å få inn mer på salg. Sette opp prisene litt. Aktivitetskort som Vippses på forhånd. Loddsalg på forhånd. 1 loddbok per elev. Mer info om 17. mai følger.

**Eventuelt:**

**7. trinn** har gjort mye gøy i det siste. Museum, bybanen, skøyter. Dumt at det er personavhengig hva de forskjellige klassene gjør.

**Høy svarprosent på foreldreundersøkelsen.** Noen spørsmål er dårlig formulert, og svaralternativene var dårlige. Dette bør skolen ta med seg til Udir. Men i utgangspunktet er folk fornøyde.

**Neste møte: 25. april**

**Referent: Cecilie Ring Bøckmann**